طريقة عمل حلى سهل ولذيذ
المقآدير للحلى الجديد :
باكيت بسكويت اي نوع تفضلينه انا احب داجستيف .
_نصف علبة قشطة أو علبه صغيرة .
_نصف ملعقه كبيره كاكاو بودره .
_6 حبآت جبنة .
_علبه كبيره نستله ( حليب محلى ) .
_6علب كانشو ( بسكويت هش محشي بالشكولاته ) .
_2 جالكسي .
الطريقة :نجهّز الطبقة الأولى
نفتت البسكوت والافضل لو تخلينه خشن شوي يطلع احلى
نضيف نصف ملعقة الكاكاو
نضيف نصف علبة قشطه ولآزم يصير بعد مانضيف القشطه متمآسك شوي
.
الحين اضغطيه بالصينيه
نجي للطبقه الثانيه
نخلط الجبنة والنستلة بالخلآط عشآن يصير نآعم
.
الحين نحط الخلطه فوق الطبقه الأولى
.
ودخليه الفرن على حرارة ( 150 درجه مئويه ) حتى يتماسك ، أخذ ربع ساعه . انتبهوا مو تخلونه يغمق بس يتماسك
نجي للطبقه الثآلثة
حطيه بترتيب على الطبقة البيضآ بعد مآ تمآسكت
.
آخر شي التزيين بالجآلكسي . ذوبيه وحطيه ع الحلآ
.
ندخله الثلاجه شوي بس يتماسك ويبرد . وبعدين نقطع وبالهناء والعافيه